Nišemis

Nišemis () – miestas Italijoje, pietų Sicilijoje, Kaltanisetos provincijoje, 40 km į šiaurės vakarus nuo Ragūzos. Įsikūręs ant Erėjaus kalnų plynaukštės, kuri iškilusi virš Dželos lygumos. Keliai į Dželą, Kaltadžironę, praeina Katanijos–Dželos geležinkelis (neveikiantis). Žemės ūkio regiono centras (auginami artišokai,Mariella Belloni. Niscemi, Capitale del Carciofo, tigulliovino.it pomidorai, vynuogės), vystomas turizmas. Šalia veikia JAV karo laivyno radijo bangų perdavimo bazė.

Nišemyje išlikęs XVII a. istorinis centras su Švč. Itrijos Dievo Motinos, Švč. Marijos Sopulingosios, Šv. Antano Paduviečio ir kt. bažnyčiomis, Švč. del Bosko Marijos šventove, keletu rūmų, fontanų, Belvederio terasa. Į rytus nuo miesto plyti Sugerta di Nišemio gamtos draustinis.

 Istorija 
Miesto pavadinimas kildinamas iš , kuriuo vadinamas krūmas grevija.Gaetano Trovato, Sopravvivenze arabe in Sicilia: documenti arabo-siculi del periodo normanno, presentazione di Antonino De Stefano, Monreale, Tipografia Vena, 1949, p. 141.

Vietovė gyvenama nuo neolito laikų. Vėliau čia buvo sikanų gyvenvietė.Rosa Anna Oliveri e Lavinia Sole, „Il ripostiglio della memoria“, in: Kalòs – luoghi di Sicilia, n. 56, Palermo, Gruppo editoriale Kalòs, 1999. VII a. pr. m. e. vietovę užėmė graikai, V a. pr. m. e. – kartaginiečiai. Didesnė gyvenvietė išaugo arabų laikais (nuo IX a.). 1143 m. kraštą užėmė normanai ir įkūrė miestą Nixenum. Vėliau miestas priklausė Brankiforčių šeimai, nuo XVII a. vid. sudarė principatą.

Nišemis kelis kartus nukentėjo nuo skardžio nuošliaužų, kurios su savimi nusinešė gyvenamuosius namus (1997,Dopo un temporale frana a Niscemi, La Repubblica, 14 ottobre 1997, p. 23. 2026 m.Isabella di Bartolo, Niscemi, la frana non si ferma: ancora un crollo di 10 metri. Case irrecuperabili, la Repubblica, 26 gennaio 2026.).


 Šaltiniai 

Kategorija:Sicilijos miestai